Diari Oficial de la Generalitat Valenciana


Sumari del DOGV 5500, del 27-04-2007 (2007/4986)

Informació pública del projecte d'urbanització del sector S-2a i S-2b de sòl urbanitzable residencial del Pla General d'Ordenació Urbana d'Alfara de Algimia.
-------------------------------------------------------------------------------------------------------------------------------------------------------------

### Dades del document

Número de DOGV
:   5500

Data del DOGV
:   27-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4986


Data del document
:   13-04-2007

Organisme emissor
:   Monteverde Alfara, SL

Tipus de document
:   Informació Pública

L'Ajuntament en Ple d'Alfara de Algimia, en la sessió de data 20 de desembre de 2006, va acordar l'inici del procediment per a la gestió indirecta del programa d'actuació integrada del sector S-2a i S-2b de sòl urbanitzable residencial del Pla General d'Ordenació Urbana de Alfara de Algimia, així com aprovar les bases particulars reguladores de l'adjudicació de l'esmentat programa. Es va enviar anunci del concurs al Diari Oficial de la Unió Europea en data 29 de desembre de 2006 en compliment del contingut de l'article 132.2 de la Llei Urbanística Valenciana.  
Es van publicar les bases generals reguladores dels procediments de programes d'actuació integrada per mitjà de gestió indirecta de l'Ajuntament d'Alfara de Algimia, en el Butlletí Oficial de la Província de València número 179, de data 29 de juliol de 2006, i s'han publicat les bases particulars que regiran en el concurs per a la selecció d'agent urbanitzador per gestió indirecta del sector S-2a i S-2b del Pla General d'Alfara de Algimia, en el Diari Oficial de la Comunitat Valenciana número 5.450, de data 14 de febrer de 2007.  
La mercantil Monteverde Alfara, SL, amb domicili en el carrer Martínez Cubells, número 10, 11é de València, amb CIF B-97806699, a l'empara del que preveuen els articles 126 i 129 de la Llei Urbanística Valenciana, ha depositat en la notaria d'Esteban Moliner Pérez, carrer Sants de la Pedra, número 8, 46872, de Sagunt (València), el projecte d'urbanització corresponent al sector S-2a i S-2b de sòl urbanitzable residencial del Pla General del Municipi d'Alfara de Algimia (València).  
De conformitat amb el que disposen els articles 134 de la Llei Urbanística Valenciana i 292 i 293 del Reglament d'Ordenació i Gestió Territorial i Urbanística, se sotmeten a informació pública els documents assenyalats en les lletres a) i f), de l'article 126 de la Llei Urbanística Valenciana, és a dir, la identificació del document de planejament que regula l'ordenació detallada a desenvolupar i el projecte d'urbanització, fent-se constar:  
1. L'ordenació estructural a desenvolupar és l'establida pel mateix Pla General d'Ordenació Urbana del municipi d'Alfara de Algimia (València), si bé l'ordenació detallada es conté en el pla parcial que acompanya l'alternativa tècnica.  
2. El document que se sotmet a informació pública és el projecte d'urbanització presentat per la mercantil Monteverde Alfara, SL, respecte del sector S-2a i S-2b de sòl urbanitzable residencial del Pla General d'Ordenació Urbana (PGOU) del municipi d'Alfara d'Algimia, sent l'ordenació detallada a desenvolupar l'establida en el pla parcial que s'adjunta a l'alternativa tècnica.  
3. La notaria en què està protocol·litzada la documentació esmentada és la d'Esteban Moliner Pérez, carrer Sants de la Pedra, número 8, de Sagunt (València). Així mateix, s'ha depositat un exemplar de la dita documentació en l'Ajuntament d'Alfara de Algimia.  
4. Se sotmet a informació pública el projecte d'urbanització, per un termini d'un mes, inserint un anunci en el Diari Oficial de la Comunitat Valenciana i en un diari no oficial d'àmplia difusió en la localitat afectada.  
S'advertix que dins del termini d'un mes comptat des de la publicació de l'últim anunci, qualsevol persona podrà comparéixer en l'expressada notaria per a obtindre, a càrrec seu, còpia de l'acta de protocol·lització del projecte d'urbanització o sol·licitar que li siga exhibida, sent l'horari d'atenció al públic de 10.00 a 14.00 hores. Així mateix, es podrà consultar la dita documentació i l'expedient administratiu en l'Ajuntament d'Alfara de Algimia (València) en horari d'atenció al públic. Durant el dit termini es podran presentar les al·legacions que es tinga per convenient al projecte d'urbanització exposat al públic tant en la notaria com en l'ajuntament.  
Servisca la present de notificació formal, de conformitat amb l'article 59.4 de la Llei 30/1992, de 26 de novembre, als propietaris cadastrals de les següents parcel·les cadastrals, per ser els seus titulars desconeguts, ignorar-se el lloc de la notificació, i en definitiva per haver-se intentat la notificació, i no haver-se pogut practicar:  
Polígon 10, Parcel·la 86 i parcel·la 38, Referència cadastral No figura.  
Polígon 10, Parcel·la 94, Referència cadastral 21581S631791689816FG.  
Polígon 10, Parcel·la 114, Referència cadastral 26705K249916341704KF   
Polígon 10, Parcel·la 130, Referència cadastral No figura.  
I perquè tinga els efectes oportuns lliure el present edicte.  
Alfara de Algimia, 13 d'abril de 2007.- L'administrador únic de Monteverde Alfara, SL: Kaled Safadi.